รัฐบาลไทย-ข่าวทำเนียบรัฐบาล-พม. เปิดเผยหลัง สนช. ให้ความเห็นชอบ “สนธิสัญญามาร์ราเคช” ด้วยคะแนน 198 เสียง
วันอังคารที่ 25 เมษายน 2560
พม. เปิดเผยหลัง สนช. ให้ความเห็นชอบ “สนธิสัญญามาร์ราเคช” ด้วยคะแนน 198 เสียง
พม. เปิดเผยหลัง สนช. ให้ความเห็นชอบ “สนธิสัญญามาร์ราเคช” ด้วยคะแนน 198 เสียง เพื่ออํานวยความสะดวกในการเข้าถึงงานที่มีการโฆษณาแล้ว สําหรับคนตาบอด คนพิการทางการเห็นหรือคนพิการ ทางสื่อสิ่งพิมพ์
วันนี้ (25 เม.ย. 60) เวลา 13.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า จากกรณีที่สภานิติบัญญัติแห่งชาติ (สนช.) มีมติให้ความเห็นชอบสนธิสัญญามาร์ราเคช เพื่ออํานวยความสะดวกในการเข้าถึงงานที่มีการโฆษณาแล้ว สําหรับคนตาบอด คนพิการทางการเห็น หรือคนพิการ ทางสื่อสิ่งพิมพ์ ด้วยคะแนนเห็นด้วย 198 เสียง และงดออกเสียง 2 เสียง (ประธานและรองประธาน) หรือคิดเป็น 100% ของมติที่ประชุมที่เห็นด้วย โดยมี นายสุรชัย เลี้ยงบุญเลิศชัย รองประธาน สนช. คนที่ 1 เป็นประธานการประชุม ซึ่งตนได้กล่าวแถลงต่อที่ประชุมสภานิติบัญญัติแห่งชาติ ในประเด็น การเข้าเป็นภาคีสนธิสัญญา มาร์ราเคช เพื่ออํานวยความสะดวกในการเข้าถึงงานที่มีโฆษณาแล้ว สําหรับคนตาบอด คนพิการทางการเห็น หรือคนพิการ ทางสื่อสิ่งพิมพ์ ตามบทบัญญัติของรัฐธรรมนูญแห่งราชอาณาจักรไทย พ.ศ. 2560
พลตํารวจเอก อดุลย์ กล่าวต่อไปว่า “สนธิสัญญามาร์ราเคช” มีวัตถุประสงค์เพื่ออํานวยความสะดวกในการเข้าถึงสิ่งพิมพ์สําหรับคนตาบอด ผู้มีความบกพร่องทางการเห็น หรือคนพิการ ทางสื่อสิ่งพิมพ์ (Marrakesh Treaty to Facilitate Access to Published Works for Persons Who Are Blind, Visually Impaired, or Otherwise Print Disabled : MVT) โดยได้รับการรับรองจากองค์การทรัพย์สิน ทางปัญญาโลก (World Intellectual Property Organization : WIPO) เมื่อวันที่ 27 มิถุนายน 2556 โดยสนธิสัญญาฯ มีผลบังคับใช้ตั้งแต่วันที่ 30 กันยายน 2559 ปัจจุบัน มีรัฐภาคีจํานวน 26 ประเทศ และร่วมลงนามจํานวน 63 ประเทศ สําหรับสิทธิของรัฐภาคีจะสามารถทําซ้ํา แจกจ่าย หรือจําหน่าย รวมถึงเผยแพร่งานที่มีโฆษณาแล้ว ซึ่งอยู่ในรูปแบบที่ทุกคนรวมถึงคนพิการ สามารถเข้าถึงและใช้ประโยชน์แก่คนตาบอด คนพิการทางการเห็น และผู้ที่มีความบกพร่องในการอ่าน โดยรัฐภาคีสามารถแลกเปลี่ยนงานดังกล่าวข้ามพรมแดนกันได้ ผ่านทางองค์กรที่ได้รับการรับรอง ภายใต้เงื่อนไขการนําเข้า ทําซ้ํา หรือดัดแปลง ซึ่งต้องกระทําโดยหน่วยงานที่ได้รับอนุญาตเท่านั้น และไม่สามารถนํามาแปลเป็นภาษาของตนเองได้ ต้องใช้ภาษาต้นฉบับเท่านั้น รวมถึงสามารถส่งต่อเอกสารงานที่ทําซ้ําหรือดัดแปลง อันมีลิขสิทธิ์ให้แก่รัฐภาคีอื่นได้เพียงครั้งเดียว
พลตํารวจเอก อดุลย์ กล่าวเพิ่มเติมว่า การที่ประเทศไทยได้ร่วมเป็นภาคีสนธิสัญญามาร์ราเคช ในครั้งนี้ นับเป็นประโยชน์อย่างยิ่งต่อการมีภาพลักษณ์ที่ดีในการสนับสนุนให้คนพิการทุกประเภทความพิการ ได้รับรู้ เรียนรู้ และเป็นช่องทางให้เข้าถึงข้อมูลข่าวสารจากงานที่เป็นลิขสิทธิ์ สามารถนําเอกสารอันเป็นลิขสิทธิ์ มาทําซ้ํา ดัดแปลง เช่น นํามาทําเป็นอักษรเบรลล์ หรือหนังสือเสียง เพื่อให้คนพิการทางการเห็น ได้รับรู้ และเข้าใจเท่าเทียมกับคนอื่น ประกอบกับที่คณะรัฐมนตรี มีมติอนุมัติหลักการร่างพระราชบัญญัติ (พ.ร.บ.) ลิขสิทธิ์ (ฉบับที่ ..) พ.ศ. .... ในส่วนที่เกี่ยวข้องกับข้อยกเว้น ลิขสิทธิ์สําหรับคนพิการ เพื่อรองรับการ เข้าเป็นภาคีสนธิสัญญามาร์ราเคช
“ซึ่งขณะนี้ ขั้นตอนการเข้าเป็นภาคีของประเทศไทยตามสนธิสัญญามาราเคช อยู่ระหว่างการตรวจพิจารณาของสํานักงานคณะกรรมการกฤษฎีกา เพื่อส่งต่อ สนช.พิจารณา และได้มอบหมายให้กระทรวงการต่างประเทศ จัดทําและดําเนินการยื่นภาคยานุวัติสาร ต่อผู้อํานวยการใหญ่ขององค์การทรัพย์สินทางปัญญาโลกต่อไป ทั้งนี้ เพื่อเป็นการส่งเสริมโอกาสของคนพิการให้เข้าถึงสื่อสิ่งพิมพ์อันเป็นลิขสิทธิ์อย่างเท่าเทียมกับคนทั่วไป และเปลี่ยนแนวคิดของคนพิการจากภาระเป็นพลังของสังคมต่อไป”พลตํารวจเอก อดุลย์ กล่าวในตอนท้าย